Stig Holmås

**Stig Holmås** (født 1946) er en norsk forfatter av lyrikk, romaner, noveller, drama og barne- og ungdomslitteratur. Han har også skrevet revytekster, blant annet for Kvinner på randen.

I 1982 mottok han Kulturdepartementets spesialpris for barne- og ungdomslitteratur for *Vinterhauk og ildvannet*, den første i en serie lettleste ungdomsbøker fra apacheindianernes historie og kultur. I 1985 mottok han Kulturdepartemangets litteraturpris for *Tordensønnen*. I 1988 fik han IBBYs internasjonale diplom, og i 1990 Skolebibliotekarenes Litteraturpis for Barne- og Ungdomsbøker. Hans roman *Regn* var i 2008 nominert til bokhandlerprisen. I 2025 fikk han Jernrosa ærespris.

Bøkene hans har blant annet blitt oversatt til engelsk, finsk, dansk, svensk, tysk spansk og fransk.

## Liv og karriere
Stig Holmås vokste opp i Vikens gate i Solheimsviken og gikk på Ny-Krohnborg skole. Han begynte å studere med bijobber som sjauer på kaien og som sidemann, frem til det dukket opp en ettermiddagsjobb noen dager i uken som assistent på Hellen filial av Bergen offentlige bibliotek. Her trivdes Holmås så godt at han bestemte seg for å bli bibliotekar. Etter Statens bibliotekskole med praksisår i Bergen, arbeidet han på Voss folkeboksamling i to år, før han sa seg opp for bli forfatter på heltid. Ved siden av skrivingen jobbet han bl.a. som anleggsarbeider på Mongstad og han hadde en bibliotekarstilling et par måneder i året på bokbåten «Epos» fra 1974 til 1984. I tre år var han også daglig leder for bokbåten i Hordaland. I den forbindelse inngikk han et samarbeid med billedkunstner  Ingegerd Tveit som laget en rekke plakater for barnetimene og kulturprogrammene om bord. Holmås har vært blant de som de senere år har kjempet for fortsatt drift av bokbåten «Epos». Han har påpekt at det koster ikke mer å drifte «Epos» i ett år enn å bygge tre meter motorvei. 

Fra 1984 har han vært forfatter på heltid.

I 1978 dro han Canada og USA rundt med tre venner, billdekunstnerne Bård Breivik, Kjell Nupen og Arvid Pettersen. I en Chevrolet stasjonsvogn kjørte de gjennom førti stater, og reisen satte spor etter seg i deres kunst og litteratur. Holmås har bl.a. skrevet en rekke barne- og ungdomsbøker med utgangspunkt i apache-folkets historie.  
 
Stig Holmås er bosatt i Bergen, men tilbringer vår og høst i Portugal der han bodde i perioden 1990–1994. Han har skrevet en fagbok om Lisboa.

## Bibliografi
### Lyrikk
*1969: *Åtte fra Bergen*, Pax – medforfatter
*1971: *Vi er mange*, Gyldendal
*1972: *Tenke på i morgen*, Gyldendal
*1974: *Nok å ta seg til*, Gyldendal
*1980: *Folket som alltid lengter*, Gyldendal
*1985: *Her*, Gyldendal
*2019: *Innom*, Gyldendal
*2021: *Dagene er blitt fortere nå*, Gyldendal

### Romaner og noveller
*1979: *Mannen fra Nicaragua* (noveller), Gyldendal
*1981: *Guttene i markegaten* (noveller), J.W. Eide
*1991: *O.K. Corral* (roman) Gyldendal
*1992: *Flukten fra kemneren; eller den veldige lengselen i bodyen min* (roman), Gyldendal
*1994: *Kondoren* (roman), Gyldendal
*1998: *Lampeskjermer* (roman), Gyldendal
*2005: *Trommeslageren fra Tourigo*, Gyldendal
*2008: *Regn (roman)*, Gyldendal
*2009: *Skriket, liket, Svartediket.* Mini-moro-krim, Bodoni – medforfatter: Tove Jensen Holmås
*2023: *Der gresshoppen aldri synger.* Gyldendal

### Barne- og ungdomsbøker
*1982: *Vinterhauk og ildvannet*, Samlaget
*1983: *Vinterhauk og skalpejegerene*, Samlaget
*1984: *Vinterhauk og slavehandlerne*, Samlaget
*1995. Vinterhauk og Ørkenvind. Samlaget
*1995. Grå Ørn kommer til unnsetning. Billedbok. Damm, 1995
*1996: Vinterhauk og hjorten i Svartfjellene. Samlaget
*1985–1996: *Apache-serien:*
** 1985: *Tordensønnen*, Gyldendal
** 1986: *Apache pass*, Gyldendal
** 1987: *Ildvognene*, Gyldendal
** 1988: *Soloppgangens folk*, Gyldendal
** 1989: *Veien til San Carlos*, Gyldendal
** 1990: *Victorio! Victorio!*, Gyldendal
** 1991: *De usynlige*, Gyldendal
 
### Dramatikk
* 1987: Sangen om rallaren. Et musikalsk teatercollage. AOF.
* 1988: Her arbeides inne natt og dag. Skuespill. AOF.
* 1989: *Mann over Bord*. Et musikkspill. (Hovedforfatter) Maxim/Den Nationale Scene 
* 1995–2005: *Revytekster* for en rekke revygrupper, bl.a. for Kvinner på randen 
* 2000: *Johnyy B. Good* Mini-musikal (Hovedforfatter). Ricks Teater
* 2003: *Hvem har tatt min venstre sko?* Skuespill. Vestlandske Teatersenter, Vandreteater i Gamle Bergen 2003, 2004, 2006 og 2007.
* 2005: *Jeg synes jeg klarte meg fint: Christian Michelsen og 1905*. Skuespill. Hordaland Teater 
* 2013: *Gatenes helter*: Skuespill. Åpningsforestilling på Cornerteateret, Vestlandske Teatersenter, Bergen
* 2019: *Regn* (dramatisert av Anne-Karen Hytten), Den Nationale Scene

### Korverk
* 1996: Og dagen gjør tanken til lengsel. Musikk: Dag Arnesen.

### Sakprosa
*1988: *Epos; Boka om bokbåten* (sammen med Helge Sunde), Nord 4 Bokverksted, ISBN 82-7326-012-7
*1991: *Regnbyen* (sammen med Gunnar Staalesen), Nord 4 Bokverksted
*1993: *Leiv Eiriksson og Vinlandsferdene* (ungdomsbok), Schibsted
*2007: *Bergen* (sammen med Tove Jensen Holmås), Skald
*2009: *Lisboa*, Spartacus

## Familie
Stig Holmås er gift med teaterarkivar ved UiB og DNS, Tove Jensen Holmås. Han har fire barn, deriblant SV-politikeren Heikki Holmås.

## Referanser


## Kilder
* Presentasjon av Stig Holmås i Forfatterkatalogen på Forfattersentrums nettsider
* Ove Landro: «Det begynte med regnet», 30. august 2019

## Eksterne lenker
* Digitaliserte bøker av Stig Holmås og om Holmås hos Nasjonalbiblioteket
*Bergen leser ''Regn''  av Stig Holmås. Prosjekt ved Bergen Offentlige Bibliotek november/desember 2013